Document ID: 31996D0332

Komisijas Lēmums
(1996. gada 3. maijs),
ar ko groza Lēmumu 93/231/EEK, ar kuru attiecībā uz sēklas kartupeļu tirdzniecību konkrētu dalībvalstu visā teritorijā vai tās daļā atļauj paredzēt pret noteiktām slimībām vērstus stingrākus pasākumus, nekā paredzēts Padomes Direktīvas 66/403/EEK I un II pielikumā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 14. jūnija Direktīvu 66/403/EEK par sēklas kartupeļu tirdzniecību [1], kurā jaunākie grozījumi izdarīti ar Padomes Direktīvu 96/16/EK [2], un jo īpaši tās 13. panta 2. punktu,
tā kā ar Komisijas Lēmumu 93/231/EEK [3], kurā jaunākie grozījumi izdarīti ar Lēmumu 95/21/EK [4], konkrētām dalībvalstīm atļāva attiecībā uz uzskaitītajiem reģioniem ierobežot sēklas kartupeļu tirdzniecību, veicot to tikai ar konkrētas Kopienas kategorijas bāzes sēklām;
tā kā Vācijā Meklenburgas-Priekšpomerānijas federālās zemes reģions bija viens no šādiem uzskaitītajiem reģioniem;
tā kā Vācijas apvienošanās rezultātā izmaiņas dažu Vācijas reģionu administratīvajā struktūrā paredz, ka ieraksts minētajā lēmumā attiecībā uz Vāciju jāgroza;
tā kā šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmuma 93/231/EEK pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1996. gada 3. maijā

Labels: 3
17
18
6